
Tibi,  Vir  optime,  quem  ■vix  minus  ut  generosum  et  honestnm 
suspicio,  quam  ut  optimum  amicum  unice  diligo,  Iioc  opusculum 
nostrum  dicare,  quaeso,  sinas.  Tibi  enim  non  paucas  horas  prae- 
teritae  meae  felicitatis  debco ;  id  quod  quidem  ita  memini,  ut  nun- 
quam  obliviscar  qua  comitate,  qua  benignitate,  ut  me,  ita  caeteros 
omnes  usque  acceperis  ;  quamque  idcirco,  omnibus  qui  tam  felices 
sunt  ut  te  cognoscant,  ulUis  atque  carus  sis.  'Non  equidem  ignams 
sum  hoc  nostrum  munus  existimationi  tuae  nihil  conferre  posse ; 
mihi  autem  pergratum  erit  primitias  meas  nomine  tam  boni 
tamque  spectati  viri  ornare.  Itaque  has  aequo  animo  accipias  tc- 
lim ;  diuque  ut  felix  sis,  felicesque  ("ut  soles)  facere  persistas,  im- 
primis  oro  atque  obsecro, — Vale  1  oplime  Vale  I 


DISSERTATIO  MEDICA 


INAUGURALIS 

DE 

ABSORPTIONE   PER  VENAS. 


AUCTORE  JOANNE  BRATHWAIT  TAYLOR. 


PROtEMIUM. 

(c^UAESTio  physiologica,  quam  pro  a»g/^ 
mento  Dissertationis  meae  Inauguralis  se- 
legi,  studium  curamque  Medicorum  jamdiu 
quidem  occupavit;  nondum  vero  tantam 
lucem  accepit,  ut  ex  toto  composita  et  con- 
firmata  videri  possit.  Ego  igitur,  cum  non- 
dum  in  Medicinae  usu  satis  versatus  fuerim, 
ut  aliquid  novi  de  morbo  uUo  dicere  pos- 
sem,  ctimque  crudas  meas  conjecturas  de  his 
rebus  offere  noUem,  judicavi  optimum  fore 
hanc  agitatam  quaestionem  ita  retractare, 
ut  omnia  praecipua  argumeiita  in  utramque 

partem  reviserem,  non  quidem  spe  aliquid 
adjiciendi,  sed  voluntate  coUigendi  quicquid 
peritiores  jam  in  medium  protulerunt. 

Quantum  auxilii  recta  notitia  plurimarum 
functionum  corporis  et  rationibus  et  usui 
Medicinae  conferre  possit,  nemo  credo  hodie 
est  qui  negat ;  neque  enim  verisimile  est  ut 
sciamus  quemadmodum  corruptae  functio- 
nes  curari  debeant,quamdiu  quales  sanaesint 
ignoramus.  Ex  omnibus  autem  functioni- 
bus  corporis,  nuUa  majoris  momenti  est 
quam  Absorptio,  sine  qua  quidem  corpus 
existere  non  potuisset ;  et  quamvis  parum 
interesse  quibusdam  videri  potest,  an  haec 
fiat  per  propria  vasa  ad  id  idonea,  an  per 
vasa  sanguifera,  tamen  nemo,  cui  incremen- 
tum  scientiae  cordi  est,  hac  ignorantia  con- 
tentus  erit;  omnia  enim  taUa  incremen- 
ta  ex  quaestionibus  et  experimentis  semper 
profecta  sunt,  neque  quidem,  si  Clarissi- 
mus  Harvey  tam  facil^  contentus  fuerat, 
circuitum  sanguinis  hodie  intelligeremus. 
Itaque  ad  propositum  meum  aggredior. 


DE  ABSOIIPTIONE  PER  VENAS. 


CAPUT  I. 

DE  ANTIQUIORIBUS  OPNIONIBUS  QUOD 
AD  ABSORPTIONIS  NATURAM. 


QuicuNQUE  intelligit  aliquid  de  Medici- 
nae  Historia,  necesse  est  ut  cognoscat  quaes- 
tionem  de  absorptione  per  venas  non  esse 
novam  ;  possemque  in  hoc  loco  varias  sen- 
tentias  Hippocratis,  Galleni,  aliorumque 
antiquorum  virorum,  de  hac  re  citare ;  id 
quod  quidem  alii,  majore  pompa  quam  uti- 
litate,  fecisse  videntur.  Neque  enim  mul- 
tum  pertinet  ad  rem  cognoscere  quid  isti  vi- 
ri,  utcunque  alioquin  clari,  de  hac  functione 
putarent,  cum  ignorarent  ductum  thoraci- 
cum,  totumque  genus  vasorum  chylifero- 
rum  et  lymphiferorum,  existere.  Quotidi- 
ana  experientia  quidem  iis  ostenderat,  ab- 
sorptionem  perpetuo  fieri ;  necessarium  igi- 
tur  fuit  ut,  in  hac  explicanda,  referrent  ad 
ea  vasa  quae  sola  cognoscebant,  id  est,  aut 
ad  arterias,  aut  venas  quae  ex  extremis  arte- 

riis  proficiscuntur ;  neque  dubium  esse  po, 
test,  quin,  si  antiqui  viri  partes  corporis  pa- 
riter  bene  quam  nos  intellexerant,  admodum 
diversam  explicationem  liujus  rei  dedissent. 

Mirum  quidem  est  qu5dpartes,tam  magni 
momenti  quam  ductus  thoracicus  vasaque 
chylifera  sunt,  per  tot  secula  medicos  latu- 
erunt,  Veruntamen  ex  his  posteriora  non 
reperta  sunt  anteannum  1622  ;  cum  Asseh 
lius  Italus^  inter  considerandam  actionem 
septi  transversi,  in  mesenterio  quasdam  albas 
lineas  invenit,  quas  primum  nervos  esse  ju- 
dicavit ;  postea  ver6,  cum  animadverteret 
has  lineas,  ubi  vulneratae  fuerunt,  albidum 
humorem  efFundere,  naturam  earum  curio- 
siiis  indagavit,  reperitque  iis  inesse  faculta- 
tem  humores  ab  intestinis  absorbendi.  Paul6 
post  hoc  repertum,  ductus  thoracici  (qui 
quidem  antea  repertus  fuerat  ab  Eustachio) 
natura  atque  functiones  explicatae  sunt  a 
Pecquet  ;  commerciumque  interVasa  Chy- 
lifera  et  hunc  ductum  commonstratum  est  a 
Veslingio,  qui  primum  priora  in  posterio- 
rem  finiri  reperit.    Tale  igitur  initium  fuit 

eorum  repertoruni  unde  acceptissimae  opi- 
niones  de  absorptionis  natura  ortae  sunt, 
quamvis  non  protinus  praevaluerunt ;  cum 
ver6  postea  a  clarissimis  viris  Gulielmo 
Hdnter,  Hewson  aliisque,  genus  vasorum 
lymphiferorum  deprehensum  est  per  uni- 
versum  pene  corpus  existere,  atque  in  eo- 
dem  ductu  terminari,  nemo  pene  fuit,  post 
spatium  ahquod,  qui  dubitavit  quin  haec  - 
vasa  praecipua  atque  adeo  sola  instrumenta 
absorptionis  essent. 

^^ihil  autem  tam  firmum  atque  stabilitum 
esse  videtur  in  rerum  natura,  quin,  ut  pro- 
cedit  experientia,  dubitetur  primum,  et  tan- 
dem  obsoleat.  Itaque,  paulo  post  repertum 
horum  vasorum,  Medici  coeperunt  quaerere 
an  his  sohs  functio  absorbendi  sita  esset,  ne- 
que  alia  quoque  vasa  potestatem  haberent 
proprias  res  certe  absorbendi. 

Nostrum  igitur  est  in  hac  Dissertatione 
ostendere,  si  possum,  hanc  potestatem  inesse 
certis  ahis  vasis,  praeter  aut  chyHfera  aut 
lymphifera;  et  quamvis  neque  tempus  ne- 
que  opportunitas  fuit,  quo  ipse  ulla  experi- 

menta  hoc  consilio  instituerem,  tamen  spe- 
ro  fore  ut,  summorum  virorum  nostrae  aeta- 
tis  experimenta  narrando,  rem  satis  compro- 
bare  possim,  aliisque  manifestam  reddere 
In  hoc  argumento  prosequendo  dicam  pri- 
miim  quae  res  faciant  verisimile  absorptio- 
nem  fieri  posse  per  venas,  quaeque  dubium 
reddant  an  vasa  lymphifera  omnino  absor- 
beant ;  deinde  subjiciam  ea  argumenta  quae 
contraria  esse  videntur  opinioni  absorptio- 
nem  per  venas  fieri ;  et  postremo  proponam 
eas  res  quae  reddunt  verisimile  certas  res  per 
vasa  chylifera  et  lymphifera,  alias  autem 
per  venas  potius  absorberi.  De  his  igitur 
in  sequentibus  tribus  capitibus  agam. 

CAPUT.  II. 

DE  TESTIMONIIS  ABSORPTIONIS  PER 
VENAS,  ET  DE  DUBITATIONE  AN 
VASA  LYMPHIFERA  ABSORBEANT. 

Etsi  ii  qui  summopere  contendunt  vasa 
lymphifera  non  absorbere,  un^  voce  pen^ 

fatentur  chylum  certe  per  vasa  chylifera 
absorberi,  tamen  non  alienum  esse  videtur, 
incipere  a  quibusdam  experimentis  quae  vi- 
dentur  ostendere,  non  modo  alias  res,  sed  eti- 
am  chylum  ipsum  a  venis  absorberi  posse. 
Ex  his  prima,  ut  credo,  Swamm^edami 
fuerunt ;  qui  deligavit  venas  in  mesenetrio, 
atque  ita  prohibuit  cursura  sanguinis  per 
eas;  postea  has  venas  vuhieravit,  reperit- 
que  in  sanguine  quasdam  lineas  albas,  quas 
judicavit  chylum  esse,  ex  intestinis  per  ve- 
nas  absorptum.  Post  Swammerdamum 
secuti  sunt  Hallerus,  Kaau  Boerhaave, 
MoNEO,  Mekel,  Portal,  aliique  clari  viri, 
qui  omnes  similem  opinionem  sustinere  vi- 
dentur.  Sed  quodcunque  putemus  de  chy- 
li  ipsius  absorptione  per  venas,  non  desunt 
plurima  experimenta  quae  videntur  compro- 
bare  ahas  certe  res  ab  intestinis  per  has  ab- 
sorberi.  Hallerus  enim  cum  reperisset, 
ut  inquit,  venas  apertis  oris  ex  variis  super- 
ficiebus  oriri,  inde  coUegit  has  manifeste  ab- 
sorbere;  et  Leiberkuhin  ita  Halleei 
sententiam  sustinet,  ut  dicat  se  vidisse  in- 

jectum  humorem  ex  venis  ad  villas  intestli 
norum  pervenire.  Praeterea  Kaau  Boer- 
HAAVE  narrat  se  injecisse  aquam  in  ventri- 
culum  et  intestina  canis  mortui,  et  vidisse 
eandem  aquam  tanta  copia  per  venas  ferrij 
ut  totum  sanguinem  ex  iis  elueret,  plane- 
que  albidas  relinqueret.  Professor  Mekel 
quoque^  in  opusculo  suo,  quod  vocatur 
"  Experimenta  nova  et  observationes  de 
"  finibus  venarum,"  sustinet  Halleri  opi- 
nionem,  affirmatque  se  implevisse  venas  co- 
lorata  cera,  quae  injecta  est  in  vesiculas  si- 
minales.  Idem  etiam  dicit  se  injecisse  aerem 
et  aquam  in  venas  ex  vesica  urinaria ;  asse- 
veratque,  veluti  Swammerdamus,  se  vidis- 
se  albidum  humorem  in  venis  mesenterii 
mortui  hominis. 

Atque  ita  quidem  res  se  habuit  ante  tem- 
pora  Magendie.  Hic  autem  celeberrimus 
vir  sibi  persuasit,  ex  pluribus  experimentis, 
quod  humores  qui  non  sustinent  concoctio- 
nem,  quales  sunt  aqua  et  alcohol,  non  absor- 
bentur  eodem  modo  quo  chylus,  id  est  per 
vasa  chylifera,  sed  perveniunt  ad  sanguinem 

diverso  itinere.    Si  enim,  ut  ille  inquit, 
paulum  alcoholis  cani  datur,  dum  cibos  con- 
coquit,  et  chylus  semihora  postea  compara- 
tur  ex  ductu  thoracico,  hic  chyhis  nullum 
vestigium  alcoholis  ostendit,  dum  contra 
sanguis  alcohol  valide  olet,  manifestamque 
copiam  ejus  per  destillationem   praebet : 
Idem  quoque  accidit  si  experimentum  cum 
camphora,  ahave  re  odorifica,  factum  fuerit. 
De  his  rebus  agens  Magendie,  sequentia 
verba  habet :  "  Si  Ton  veut  prendre  une 
"  idee  de  cette  propriete,  commune  a  touteS 
"  les  veines,  on  n'a  qu'a  introduire  une  dis- 
"  solution  aqueuse  de  camphre  dans  Tune 
"  des  cavites  s^reuses   ou  muqueuses  du 
"  corps,  ou  bien  enfoncer  dans  le  tissu  d'un 
"  organe  un  morceau  de  camphre  soHde ; 
"  peu  d  instans  apr^s,  Tair  qui  sort  du  pou- 
"  mon  de  lanimal  a  une  odeur  de  camphre 
"  tres-prononcee."*  Haec  si  vera  sunt,  sequi- 


*  Vid.  Precis  Elementaire  de  Physiologie,  Tom.  II. 
p.  230.  . 

tur  ut  vena  portae  habeat  aliam  summam- 
que  utilitatem  in  corpore.  Ut  enim  tam 
multi  humores  ab  intestinis  per  venas  me- 
sentericas  assidue  absorbentur,  magna  copia 
rerum,  a  corpore  alienarum,  has  venas  per- 
currit,  quae  si  ad  cor,  et  inde  ad  pulraonem, 
immutata  perveniret,  plurima  incommoda 
moveret.  Hoc  manifestum  esse  videtur  ex 
diversis  effectibus  earundem  rerum  in  venam 
portae,  et  in  alias  venas,  immissarum.  Si 
enim  gutta  fellis,  vel  portiuncula  aeris,  vali- 
de  detruditur  in  venam  cruralem  alicujus 
bestiae,  protinus  pene  emoritur ;  eaedem  res 
autem,  in  venam  portae  immissae,  nullum 
malum  concitant ;  id  quod  certe  hanc  par- 
tem  argumenti  nostri  corroborare  videtur. 

In  Britannia  nostra  quoque  non  defue- 
runt  experimenta,  quae  videntur  ostendere 
absorptionem  certorum  humorum  ab  intes- 
tinis  per  venas  fieri.  Ex  his  autem  seligam 
quod  factum  est  Clarissimo  viro  Sir  E. 
HoME,  quodque  narratur  in  libro  illo, 
"  Phil.  Trans.  1811,  p.  163."  Ductus 
thoracicus  canis  deligatus  est,  ita  ut  cursus 

per  eum  ex  toto  intercluderetur,  parique 
modo  communis  truncus  lymphiferus  dex- 
tri  lateris  interclusus  est.  Postea  tres  un- 
ciaeinfusi  rhei  in  ventriculum  immissae  sunt, 
canisque  post  horam  interfectus  est.  Urina 
et  Fel  evidenter  rheo  imbuta  reperta  sunt ; 
humor  autem,  qui  ex  ductu  thoracico  com- 
paratus  est,  nulium  indicium  rhei  ostendit, 
neque  addita  potassa  uUam  mutationem  co- 
loris  subiit.  Memorandum  est  quod  idem 
celeberrimus  vir  olim  putarat  lienem  orga- 
num  esse  per  quod  varii  humores  ex  intesti- 
nis  absorberentur ;  hanc  opinionem  autem 
postea  rejecit,  quoniam  invenit  humores  pa- 
riter  bene  in  corpus  ex  iis  absorberi,  postea- 
quam  lien  exsectus  fuerat. 

Subjiciam  nunc  experimenta  quae  proxi- 
m^  facta  sunt  a  celeberrimis  viris  Tiede- 
MANN  et  Gmelin,  ad  comprobandam  ab- 
sorptionem  per  venas.*  Tn  his  experimen- 
tis  variae  res  variis  bestiis  datae  sunt,  quae 


*  Vid.  Edin.  Med.  and  Surg.  Journal,  Vol.  XVII, 

notabiles  fuerunt,  autodore,  aut  colore,  aliis- 
ve  proprietatibus,  quo  facilius  postea  depre- 
hendi  possent.  Res  odoratae  gradatim  ex 
tenuioribus  intestinis  sublatae  sunt,  nun- 
quam  ver6  in  chylo  reperiri  potuerunt ;  co- 
loratae  vero,  etiam  ubi  datae  fuerunt  eodem 
tempore  quo  priores,  altius  in  canali  in- 
testinorum  repertae  sunt.  At  istae  res  co- 
loratae,  quae  abintestinis  absorptae  fuerunt, 
iterum  proprio  colore  suo  in  urina,  atque 
etiam  in  sero  sanguinis,  ex  vena  portae  ac- 
cepti,  non  autem  in  chylo,  aut  ex  vasis  chy- 
liferis,  aut  ex  ductu  thoracico  detracto,  reper- 
tae  sunt,  Ex  salibus  autem  terreis  qui 
eodem  modo  dati  sunt,  multi  quidem  cum 
dejectionibus  postea  redditi  sunt ;  alii  autem 
absorpti  fuerunt,  sequein  urinaostenderunt. 
Plurimi  quoque  in  sanguine  venarum  me- 
sentericarum  et  venae  portae  reperti  sunt ; 
perpauci  autem  in  chylo  ex  ductu  thora- 
cico  accepto.  In  chylo  unius  equi,  cui  da- 
tus  erat  sulphas  ferri,  quaedam  indicia  ferri 
reperta  sunt :  in  chylo  autem  duorum  ca- 
num  quibus  murias  sulphasque  ferri  adhibi- 

ti  erant,  nihil  ferri  deprehendi  potuit.  Prus- 
sias  potassae  quoque  in  chylo  unius  canis, 
non  autem  alterius,  se  ostendit ;  sulphuro- 
prussias  potassae  etiam  in  canis  cujusdam 
chylo  repertus  est.    At  sanguis  ex  venis 
mesentericis  saepe  olere  res  odoratas,  per  os 
assumptas,  deprehensus  est ;  atque  ita  cam- 
phora  in  uno  equo,  moschus  autem  in  alte- 
ro,  se  prodiderunt.    Sefum  sanguinis  quo- 
que  ex  vena  mesenterica  canis,  qui  indigo 
devorarat,  coloris  obscure  fiavi  fuit  j  idem- 
que  in  aho  cane  rheum  ostendere  visum  est. 
Sales  autem  in  sanguine  venarum  mesente- 
ricarum  saepe  reperti  sunt,  quales  sunt  prus- 
sias  potassae,  sulphuro-prussias  ejus,  quidam- 
que  sales  plumbi  atque  ferri. 

Haec  omnia  igitur  ad  absorptionem  per 
venas  ab  intestinis  pertinent ;  venio  nunc 
ad  ea  experimenta,  unde  verisimile  fit  ab- 
sorptionem  ex  ahis  quoque  partibus  per  ve- 
nas  fieri. 

Secundtim  Cl.  Magendie  igitur,  absorp- 
tioper  vasa  lymphifera  nunquam  adhuc  be- 
ne  commonstrata  et  comprobata  fuit.  Ut 

ille  arbitratur,  lympha,  quae  in  iis  contine- 
tur,  solum  pars  sanguinis  est,  quae  per  haec 
vasa,  potius  quam  per  venas,  ad  cor  redit. 
Hocjudicat  ex  tribus  precipue  rebus :  I. 
Ex  summa  similitudine  inter  lympham  et 
sanguinem.  2.  Ex  conjunctione  extrema- 
rum  arteriarum  cum  initiis  vasorum  lymphi- 
ferorum.  3.  Ex  facilitate  qua  res  coloratae 
vel  salinae  ex  prioribus  in  posteriora  detru- 
duntur.*  Magendie  narrat  se  in  centum 
et  quinquaginta  exemphs,  cum  Cl.  Dupuy- 
TRENjObjecisse  coloratos  humores  ad  absorp- 
tionem  ex  partibus  serosis,  neque  semel  eos 
reperisse  in  vasis  lymphiferis.  Dicit  quo- 
que  vinum  et  opium  aliaque  simiha,  si  im- 
mittuntur  in  partes  serosas,  cito  absorberi, 
movereque  proprios  efFectus  suos,  idque  non 
miniis  celeriter  si  ductus  thoracicus  prius 
deligatus  fuerit.  Praeterea,  ut  inquit  idem, 
tunica  arachnoidea  cerebri  membranaeque 
oculi,  quarum  structura  ex  toto  par  est 


*  Vid.  Precis  Elementaiie,  Tora.  II.  p.  196. 

structurae  membranarum  serosarum,  nulla 
lymphifera  vasa  in  se  ostendunt,  et  tamen 
facultate  absorbendi  praeditae  sunt;  unde 
colligendum  est  haec  vasa  ad  absorptionem 
nuUo  modo  necessaria  esse^  quae  igitur  per 
venas  fit. 

Hoc  vero  ut  comprobaret  MagendiEi,  ex- 
perimenta  quaedam  fecit,  quorum  brevis  his- 
toria  nunc  tradenda  est.  Posteaquam  opi- 
um  cani  dederat,  ad  leniendum  dolorem, 
unum  femur  ex  corpore  praecidit,  relictis 
solum  arteria  venaque  cruralibus,  ita  ut  per 
has  tantum  ullum  commercium  esset  inter 
crus  et  reUquum  corpus.  Haec  duo  vasa 
postea  per  aliquod  spatium  a  caeteris  parti- 
bus  disjuncta  sunt,  tunicaque  eorum  cellu- 
losa  curiose  sublata  est,  ne  forte  uila  vasa 
lymphifera  in  hac  essent.  Duo  grana  nunc 
validissimi  veneni  (upas)  inserta  sunt 
in  pedem  bestiae,  efFectusque  pariter  celeres 
atque  validi  fuerunt  quam  si  membrum 
intactum  fuisset ;  siquidem  bestia  sensit 
venenum  in  quatuor  minutis  temporis,  et 
mortua  est  in  paucioribus  quam  decem. 

Objici  quidem  potest  quod  ne  hoc  expe- 
rimentum  quidem  comprobat  quod  compro- 
bare  vult ;  quoniam  super  arteriam  et  venam 
vasa  lymphifera  etiamnum  relinqui  potue- 
runt.  Ad  hanc  difficultatem  toUendam, 
Magendie  alterum  experimentum  in  alte- 
rum  canem  fecit,  in  quo  praecidit,  non  solum 
totum  membrum  tanquam  antea^  sed  etiam 
arteriam  et  venam,  sic  tamen  ut  fines  earum, 
per  exiguam  plumam,  devinctam  filis,  con- 
jungeret.  In  hoc  igitur  experimento  nul- 
him  omnino  commercium  esse  potuit  inter 
corpus  et  crus,  nisi  per  sanguinem  ipsum  ; 
et  tamen  venenum,  in  pedem  insertum,  ef- 
fectus  suos  quatuor  minutis,  ut  antea,  com- 
monstravit.  Quid  igitur  clarius  et  manifes- 
tius  esse  potest,  quam  quod  venenum,  in  hoc 
exemplo,  in  corpus  per  venam  cruralem 
transiit  ?  quod  quidem  ut  evidentius  redda- 
tur,  possumus  comprimere  venam  inter  di- 
gitos,  tum  cum  effectus  veneni  incipiunt  se 
ostendere,  hique  effectus  brevi  desinunt, 
iterumque  redeunt  si  compressio  tolhtur ; 

atque  lioc  modo  tamdiu  quamdiu  volumus 
temperari  possunt.* 

Haec  igitur  validissima  experimenta  esse 
videntur,  ad  sustinendam  opinionem  qua 
putatur  absorptionem  per  venas  fieri ;  quam- 
vis  concedendum  est  quod  rem  non  ex  toto 
comprobant.  Dici  enim  potest  venenum 
protinus  in  vas  aliquod  fortasse  insertum 
fuisse,  atque  ita  cum  sanguine  commixtum  ; 
itaque  nuUum  testimonium  praebere  ratio- 
nis  qua  materiae  extra  sanguinem  in  hunc 
absorbeantur.  Hoc  quidem  verum  est ;  sed 
tamen  non  in  haec  sola  experimenta  quaes- 
tio  nititur. 

Subjiciam  nunc  experimenta  quaedam 
Cl.  Brouie,  quae  facta  sunt  ad  deprehen- 
dendum  modum  quo  mors  per  venena  fiat, 
quaeque  absorptionem  per  venas  fieri  posse 
optime  comprobare  videntur.  Secundum 
hunc  celeberrimum  virum,  venenum,  admo- 
tum  vulneratae  parti,  in  cerebrum  agere  so- 


*  Vid.  Precis  Elettientaire  de  Physiologie,  Tom. 
XI.  p.  238. 

lum  potest  iino  ex  tribiis  modis ;  1.  Per 
iiervos,  veluti  uti  venena  intus  assumuntur. 
2.  Per  sanguinem,  ad  quem  venit  per  vasa 
lymphifera.  3.  Per  sanguinem,  ad  quera 
venit  per  venas  ipsas. 

Ad  deprehendendum  igitur  an  venenum, 
hoc  modo  corpori  inductum,  per  nervos 
ageret,  Brodie  patefecit  axillam  cunicuh, 
divisitque  nervos  spinales  qui  ad  superius 
membrum  feruntur,  protinus  antequam  co- 
eunt  ad  formandum  plexum  axillarem. 
Hoc  factum  est  summa  cura,  ita  ut,  non  mo- 
do  universa  filamenta  nervosa,  verum  etiam 
tota  membrana  cellulosa  in  axilla  tolleretur, 
atque  arteria  venaque  solae  relinquerentur. 
Duae  plagae  nunc  factae  sunt  in  membro-, 
portioque  veneni  validissimi,  (woorara)  in 
pulpam  facta,  inserta  est.  Post  quatuor 
minuta  membra  inferiora  paralytica  facta 
sunt,  besliolaque,  in  decem  postea  minutis, 
mortua  est,  idque  cum  omnibus  iisdem  sig- 
nis  quae  vulgo  mortem  ex  tali  causa  comi- 
tantur.  Post  mortem  nervi  superioris  mem- 
bri  curiosissime  explorati  sunt,  et  ne  mini- 

mum  quidem  filamentum  integrum  reper- 
tum  est.  Post  hoc  experimentum  Brodie 
alterum  tertiumque  fecit ;  ex  quibus  omni- 
bus  satis  superque  constare  videtur,  vene- 
num  corpus  intrasse  per  sanguinem  solum, 
idemque  in  sanguinem  acceptum  fuisse  per 
venas.* 

Dr  Mayer  quoque  quaedam  experimen- 
ta  fecit,  unde  colligit  absorptionem  per  venas 
fieri  posse.  Ut  ille  inquit,  animalia  satis 
magnam  copiam  humoris  in  pulmonem  im- 
missam  sustinere  possunt,  sine  discrimine 
vitae ;  idque,  ut  putat  Mayer,  quia  humor 
cito  per  venas  absorbetur.  Hanc  absorptio- 
nem  autem  per  venas  efficijudicat  partim  ex 
celeritate  qua  accidit ;  humor  enim  in  san- 
guine  post  tria  minuta  temporis  reperiri 
potest :  partim  quoque  quia  semper  in  sinis- 
tra  auricula  ventriculoque  cordis,  antequam 


*  Vid.  Experiments  and  Obseivations  on  the  difte- 
rent  Modes  in  ivliich  Ueath  is  produccd  by  certain 
Vegetable  Poisons.  By  B.  C.  Brodie,  Esq.  F.  K.  S. 
Phil.  Trans.  Lond.  ann.  l8ll. 

iilla  vestigia  ejus  in  dextra  parte  cordis  se 
ostendunt :   quinetiam  haec  absorptio  non 
minus  facile  efRcitur,  posteaquam  ductus 
thoracicus  dehgatus  est.    Ut  putat  Mayer, 
lymphifera  vasa  quidem  absorbere  possunt, 
tardius  vero  quam  venae.    At  prussias-po- 
tassae,  in  puhiionem  immissus,  primum  in 
sanguine  arterioso,  et  deinde,  si  plus  immi- 
titur,  in  venoso,  deprehenditur ;  idemque 
postea  ad  urinam  pervenit,  in  qua  quidem 
post  septem  minuta  se  prodit.    Idem  prus- 
sias-potassae  quoque  in  liquorepericardii,hu- 
more  pleurae  atque  peritonaei,  in  synovia, 
et  in  lacte,  reperiri  potest.    Adjici  quoque 
hic  possent  plurima  aUa  esperimenta  sum- 
morum  virorum,  Cotes,  Lawiience,  Le- 
GALLOis,  FoDERA  aUorumque;  sed  haec  om- 
nia  curiose  proponere  a  necessaria  brevitate 
Dissertationis  nostrae  aHenum  esset. 

CAPUT  III. 

DE  ARGUMENTIS  CONTRA  ABSORPTIOr 
NEM  PER  VENAS. 

Ex  experimentis  qiiae  in  proximo  capite 
narrata  sunt,  manifestum  est,  sive  admitti- 
mus  absorptionem  factam  esse  per  venas, 
sive  negamus,  quod  venae  media  certe  fue- 
runt,  per  quae  certae  res  in  sanguinem  ac- 
ceptae  sunt ;  neque  enim  sequitur,  quia  ve- 
nenum  vel  tale  aliquid  intrat  sanguinem  per 
venas,  qu5d  venae  prima  instrumenta  fue- 
runt  absorptionis  ejus.  Dictum  est  enim 
has  res  alienas  primum  fortasse  absorptas 
fuisse  per  vasa  lymphifera,  ut  vulgaris  expli- 
catio  est ;  haec  autem  vasa  in  pluribus  parti- 
bus  cum  venis  per  anastomoses  conjungi,  ita 
ut  quicquid  priora  absorbent,  in  posteriores 
protinus  pen^  infundatur,  a.tque  ita  ad  uni- 
versum  corpus  cumsangiiine  venosa  feratur. 

Ad  hanc  igitur  conjunclionem  inter  vasa- 

lymphifera  et  venas  comprobandam,  plura 
experimenta  facta  sunt,  pluraque  argumenta 
allata.  Ex  his  prima  fortasse  memoria  dig- 
na  Cruickshank  fuerunt,  qui  dicit  vasa 
lymphifera  esse  semper  inter  vasa  vasorum 
arteriarum  et  venarum,  eademque  oriri  ex 
partibus  earum,  non  modo  externis,  sed 
etiam  internis.  In  animalibus  quae  ex  su^ 
bito  aliquo  casu  mortua  sunt,  vasa  lymphi- 
fera,  circa  Henem,  et  in  ventre,  pene  sem- 
per  sanguine  tincta  reperiuntur,  etsi  nulla 
nota  videtur  efFusionis  sanguinis  in  telam 
cellulosam.  Ut  inquitidem  Cruickshakk 
quoque,  vasa  lymphifera  pulmonis  saepe 
sanguine  onerantur  in  peripneumonia,  unde 
manifeste  coUigendum  est  vasa  lymphifera 
ex  internis  tunicis  vasorum  sanguiferorum 
proficisci. 

Verum  haec  omnia  pertinent  magis  ad 
cursum  humoris  ex  vasis  sanguiferis  in  vasa 
lymphifera;  veiaio  nunc  ad  ea  argumenta 
unde  deducitur  cursum  humoris  saepe  ex 
posterioribus  in  priora  fieri. 

Ex  anatomicis  autem,  qui  talem  conjunc- 
tionem  ostendere  cupiunt,  Mascagni,  etsi 
hanc  negavit  in  reliquo  corpore,  tamen  dicit 
se  reperisse  in  vasis  mesentericis ;  et  Me- 
KEL  quoque  saepe  injecit  hydragyrum  in 
venas  mesentericas,  per  vasa  chylifera.  In- 
super  C].  vir  Sir  A.  Cooper  pari  modo  in 
venam  portae  hydragyrum  injecit;  acce- 
duntque  Lobstein,  Rosin,  Wallerius, 
LiNDNER,  Tiedemann  atque  Gmelin,  qui 
idem  se  fecisse  affirmant. 

At  praeter  omnia  haec  experimenta,  quae- 
dam  nuper  facta  sunt  a  Cl.  Fohmann,  quae, 
quoniam  saepe  citantur,  paul6  curiosius  nar- 
rabo.  Reperit  autem  Fohmann  hydrargy- 
rum,  quod  injecerat  in  vasa  chylifera  dua- 
rum  Phocarum,  in  venam  portaepervenire ; 
et,  ut  deprehenderet  utrumne  tale  commer- 
cium  existeret  in  aUis  bestiis  et  in  homine, 
vasa  chyhfera  duorum  canum,  imius  equi, 
unius  vaccae,  et  trium  homintim,  hydragyro 
impleta  sunt.  In  istis  omnibus  humor  in- 
jectus  est  mature  post  mortem,  et  in  omni- 

bns  ad  venas  mesentericas,  et  inde  ad  venam 
portae,  sine  ulM  vi  adhibita  pervenit.* 

Talia  igitur  experimenta  fuerunt  quae  vi- 
dentur  ostendere,  etsi  venae  media  fuerunt 
per  quae  absorptae  res  ad  generale  corpus 
pervenerunt,  tamen  istas  res  primum  per  va- 
sa  chylifera  absorptas  fuisse,  et  inde  in  venas 
infusas  :  adjiciendum  nunc  unum  aut  alte- 
rum  experimentum  est,  quod  videtur  non 
modo  facultatem  absorbendi  venis  ex  toto 
abripere,  sed  etiam  negare  res  absorptas  per 
has  ad  corpus  pervenire.  Videtur  quidem 
opinionem  fuisse  Hallee.,  Lieutaud, 
Hewson,Portal,  Soemmering,  Hunter, 
aliorumque  clarorum  virorum,  quod  solus 
modus  per  quem  chylus  et  lympha  ad  san- 
guinem  pervenirent,  per  ductum  thoraci- 
cum  communemque  ductum  dextri  lateris 
fuit ;  atque  ita  postremus  quaedam  experi- 
menta  fuit,  unde  comprobare  vohiit  absorp- 


*  Vid.  Edin.  Med.  and  Surg.  Jouinal,  Vol.  XVII. 

tionem  et  cursum  chyli  lymphaeque  ad  vasa 
chylifera  et  lymphifera  solum  pertinere. 
Adaperto  ventre  vivi  canis,  intestina  proti- 
nus  emerserunt,  vasaque  chylifera  reperta 
sunt,  a  summa  parte  intestinorum,  albo  hu- 
more  repleta  ;  in  iis  autem  quae  ex  ilio  et 
colo  venerunt  humor  pellucidus  fliit.  HuN- 
TER  igitur  deligavit  arteriam  venamque, 
quae  pertinerent  ad  portionem  intestini  ad 
dimidium  pedem  longam,  posteaque  ipsum 
intestinum  a  summa  parte  vinculo  quoque 
constrixit.  Hanc  portionem  intestini  dein- 
de  deplevit,  exprimendo  eam  deorsum,  simi- 
leque  vinculum  nunc  ab  una  parte  quoque 
imposuit.  Plaganunc  facta  est  in  intestinum, 
et  per  infundibulum  paulum  calidi  lactis  in- 
fusum  est,  ibique  retentum  tertio  vinculo, 
quod  circa  plagam  factum  est.  Haec  igitur 
vincula  circuitum  sanguinis  in  hac  parte  in- 
testini  ex  toto  impedierunt.  Plaga  nunc 
facta  est  in  vena,  prius  deligata,  totusque 
sanguis  ex  ed  expressus  est ;  simileque  expe- 
rimentum  factum  est  in  inferiore  parte  in- 
testinorum,  ibi  ubi  chylifera  vasa  pellucido 

D 

humore  repleta  sunt.  In  primo  exemplo 
vasa  perstiterunt  albo  humore  impleri  ;  et  in 
secundo,  vasa  quae  prius  nil  nisi  lympham 
pellucidam  continuerant,  nunc  albo  lacte 
repleta  sunt.  In  neutro  ex  istis  experimen- 
tis  uUum  vestigium  albi  humoris  in  venis 
repertum  est ;  et  quamvis  intestina  post 
aliquamdiu  iterum  in  ventrem  coUocata 
sunt,  quo  naturaUs  absorptio  naturaU  calore 
corporis  adjuvaretur,  tamen  vasa  chyUfera 
sola  lacte  impleri  visa  sunt,  neque  venae 
aUquid  aUud  in  se,  praeter  merum  sangui- 
nem,  continuerunt,  qui,  ubi  ex  iis  expressus 
est,  vulgari  modo  concrevit.* 

Memorandum  quoque  est  quod  omnia, 
quae  in  hoc  capite  dicta  sunt  contra  absorp- 
tionem  per  venas,  pertinere  solum  ad  eas 
quae  in  mesenterio  sitae  sunt ;  quaeque,  et- 
si  neque  absorbere  per  se  possent,  neque  fer- 
re  ad  sanguinem  humores  per  vasa  chyUfe- 
ra  absorptos,  tamen  non  sequeretur  ut  idem 


*  Vid.  Medical  Cominentaries,  Part  I.    By  WiL- 

LIAM  HUNTEB,  M.  D. 

verum  esset  in  reliquis  partibus  corporis ; 
neque  scio  (etsi  plures  conjecturae  prolatae 
suntde  simili  conjunctione  vasorum  lymphi- 
ferorum  quoque  cum  venis)  an  ulla  satis 
firma  testimonia  hujus  rei  adhuc  habeamus. 

Praeterea  non  obliviscendum  est  haec  ex- 
perimenta  Joannis  Hunter  iterum  a  Ma- 
GENDiE  aliorumque  facta  fuisse,  planeque 
e  contrario  omnia  accidisse. 

PERORATIO. 

Ex  iis  omnibus  quae  jam  dicta  sunt,  ut 
mihi  videtur,  tota  quaestio  resolvi  potest  in 
tres  partes  :  primum  Verumrie  est  vasa  cht/- 
lifera  et  lymphijera  omnes  res  ahsorhere^  an 
certae  res  a  venis  quoque  ahsorbentur  F  dein- 
de,  Si  Venae  ahsorhere  'possunt,  quaepropriae 
res  ita  ahsorhentur  ?  et  postremo,  Hahentne 
vasa  lymphifera,  pariter  atque  chylifera,  Ja- 
cultatem  absorhendi? 

Verumne  est  vasa  chylifera  et  lymphifera 
omnes  res  ahsorhere,  an  certae  res  a  venis  quo- 

^iie  absorbentur  ?  Vasa  chylifera  et  lymphi-  > 
fera,  priora  chylum,  posteriora  autem  lym- 
pham,  absorbere,  omnes  pen^  Physiologi, 
post  repertum  horum  vasorum,  consense- 
runt ;  atque  etiam  hodie  haec  opinio  cert^ 
acceptissima  est :  utrum  vero  haec  vasa  sola 
instrumenta   absorptionis  sint,  plurimum 
quaeritur,  et  prout  haec  questio  responde- 
tur,  tota  conjectura  de  absorptione  per  ve- 
nas  ab  initio  protinus  pendet.   Vidimus  jam 
praecipua  experimenta  argumentaque  Ma- 
GENDiE,  Sir  E.  HoME,  Brodie,  Tiede- 
MANN  et  Gmelin,  aliorumque,  quae  allata 
sunt  ad  comprobandam  absorptionem  per 
venas  ;  et  rursus  ea  quae  proposita  sunt  ab 
Hunter  contra  hanc  opinionem  ;  et  ex  con- 
spectu  horum  omnium,  ut  videtur  mihi,  ii 
qui  priorem  sententiam   sustinent  antago- 
nistas  suos  multum  superant.  Quinetiam 
venas  media  fuisse  per  quae  res  alienae  in 
corpus  intraverunt  vix  negari  potest ;  atque 
ita  Physiologi  non  diutiils  tantopere  in  ex- 
perimenta  Hunter  insistunt;  sed  potius, 
quoties  tales  res  in  venis  reperiuntur,  expli- 

cant  rem  ex  conjunctione  venarum  cum  va- 
sis  (ut  vocantur)  absorbentibus  ;  atque  hac 
explicatione  nituntur  se  defendere  a  testi- 
moniis  quae  in  alteram  partem  argumenti 
allata  sunt.    Hoc  modo  igitur  experimenta 
FoHMANN  atque  Tiedemann,  quibus  con- 
junctio  inter  vasa  chylifera  atque  venas  ali- 
quatenus  comprobata  est,  quodammodo  con- 
tra  opinionem  de  absorptione  per  venas  esse 
videntur;  siquidem  duo  solimodi  sunt,  qui- 
bus  res  ahenae  in  venas  intrare  potuerunt, 
aut  ex  absorptione  per  ipsas  radiculas  earum, 
aut  ex  conjunctione  earum  cum  iis  vasis 
quae  proprie  absorbent.    Plurimum  igitur 
pertinet  ad  rem  bene  intelligere  an  talis  con- 
junctio  revera  existat ;  quoniam  tota  quaes- 
tio  de  absorptione  per  venas  illa  sententia 
ita  afficitur,  ut  si  una  comprobatur,  altera 
comprobari  nuUo  modo  possit ;  contra  si 
prior  parum  firma  est,  testimonia  posterioris 
nimis  valida  forent,  quam  ut  negari  omnino 
possent.    Attamen  talis  conjunctio  neque 
satis  comprobatur,  neque  consentanea  esse 
videtur  multis  aliis  rebus  quae  jam  satis  su- 

perque  comprobatae  sunt.  Quomodo  enim, 
si  hoc  verum  est,  explicari  potest  quod  cer- 
tae  res  in  ventriculum  acceptae,  (ut  puta 
portio  carnis,  cum  re  aliqua  colorata)  pos- 
teaquam  solitas  mutationes  in  ventriculo  in- 
testinisque  subierunt,  aliae  (scilicet  caro)  per 
vasa  chylifera  ad  Ductum  Thoracicum  fe- 
rantur,  aliae  autem  (res  coloratae  nempe)  in 
venis  solis  reperiantur  ?  Hoc  vero  accidere, 
ex  pluribus  experimentis  jam  propositis,  be- 
ne  novimu§.  Praeterea  unde  accidit  ut  chy- 
lus  tam  raro  in  venis  reperiatur,  si  tam  libe- 
ra  conjunctio  inter  vasa  chylifera  venasque 
existit  ?  Neque  quidem  necessarium  esse 
videtur  ut  vasa  chylifera  lymphiferaque 
quasi  discretum  genus  facerent,  atque  in  dis- 
cretum  truncum  desinerent,  quo  humor  in 
iis  contentus  ad  cor  pulmonemque  perveni- 
ret,  si  usquequaque  cum  venis  conjunge- 
rentur.  Insuper  haec  conjunctio  pamm 
verisimilis  esse  videtur  ex  experimentis 
Crtjickshank,  qui  dicit  vasa  lymphifera 
inter  vasa  vaso?'um  arteriarum  venarumque 
esse,  eademque  ex  his  patulis  ostiis  oriri. 

Haller  quoque  ante  Cruickshank  exis- 
timavit  vasa  lymphifera  ex  venis  incipere, 
iisque  quasi  appendicem  esse,  ad  tenuio- 
res  partes  sanguinis  absorbendas ;  nuper- 
que  Magendie  vasa  lymphifera  ex  ex- 
tremis  arteriis  quasi  continuari  arbitratus 
est.  Hi  autem  tres  magni  Physiologi  vix 
ex  toto  falli  potuerunt ;  eorumque  senten- 
tia,  si  vera  est,  ei  conjunctioni  de  qua  nunc 
loquimur  plane  inimica  est.  At  praeter  hos 
tres  viros  commonstratum  est  a  Leiberkun, 
Kaau  Boerhaave,  atqueMEKEL,  (ut  supra 
diximus)  venas  apertis  oris  a  superficiebus 
incipere ;  quod  si  verum  est  (et  certe  non 
minus  verisimile  est,  quam  id  quod  affirmat 
Fohmann)  quomodo  talis  conjunctio  exis- 
tere  potest  ?  Multa  alia  subjici  potuerunt, 
contra  hoc  putatum  commercium  vasomm 
proprie  absorbentium  cum  venis  ;  et  si  haec 
opinio  absimilis  est,  solum  opus  ut  memineri- 
mus  experimenta  Sir  E.  Home  aliorumque, 
ut  coUigamus  vasa  chylifera  lymphiferaque 
non  solum  absorbere,  sed  venas  quoque  pa- 
ri  facultate  frui. 

At  Si  venae  ahsorhere  possunt,  qnae  jyro- 
priae  res  ita  ahsorhentur  ?  Ex  omnibus  quae 
dicta  sunt  a  Magendie  de  absorptione  per 
venas  ex  intestinis,  evidens  esse  videtur  cer- 
tas  res  solum  ita  absorberi,  quae  talis  naturae 
sunt,  ut,  si  protinus  in  corpus  intrarent,  ve- 
hementer  i  perniciosae  forent ;  itaque,  ut 
idem  putat,  Jecinoris  officium  est  eas  res  ita 
disjungere  et  parare,  ut  corpori  non  noceant. 
Si  hoc  modo  igitur  contemplamur  absorptio- 
nem  per  venas,  nihil  simplicius  neque  pul- 
chrius  existimari  potest.  Non  modo  enim 
pluresres  expUcat  quae  ahter  difficillimae  ex- 
phcatu  sunt,  verum  etiam  docet  jecur  orga- 
num  summi  momenti  esse  ;  idemque  dum 
Fel  secernit,  quidquid  noxiumest  tolht,  et 
ex  corpore  ejicit.  Quod  Jecar  revera  hoc 
praestat  verisimilhmum  est,  quia  ex  venis 
secernit,  id  quod  ceterae  glandulae  conglo- 
meratae  nunquam  praestant ;  praeterea  quia 
fel  tam  diversae  naturae  est,  maximeque 
ex  retento  stercore  vitiatur ;  tum  autem  quia 
certae  res  (quaha  purgantia  medicamenta 
sunt)  tam  cito  in  jecur  agunt,  fortasseque 

haec  semper  primum  extremis  ramulis  venae 
portae  absorbentur,  ita  ut  acrius  fel  secerna- 
tur,  quo  tandem  intestina  ad  auctam  actio- 
nem  excitantur.  Haec  opinio  quidem  con- 
traria  est  ei  quam  sustinet  Magendie  ;  qui 
putat  medicamenta,  in  ventriculum  intesti- 
naque  sumpta,  non  satis  in  Jecur  agere,  ut 
curam  studiumque  medicorum  ullo  modo 
mereantur.  Attamen,  si  admittimus  absorp- 
tionem  per  venas,judicamusqLie  Jecur  orga- 
num  esse  per  quod  res  alienae  transmittun- 
tur,  priusquam  corpus  intrant,  quid  magis 
verisimile  esse  potest,  quam  quod  plurima 
medicamenta  hoc  modo  agunt  ?  quinetiam, 
si  solum  in  intestina  ipsa  agunt,  quapropter 
simul  atque  assumpta  fuerunt,  efFectus  suos 
non  movent  ?  Praeterea,  si  non  protinus  in 
intestina  agunt,  neque  per  venas  absorben- 
tur,  necessarium  est  ut  per  vasa  aut  chylife- 
ra  aut  lymphifera  absorbeantur  ;  sed,  si  hoc 
verum  est,  quapropter  neque  in  urina,neque 
in  sudore  reperiuntur,  et  quo  modo  tandem 
in  intestina  omnino  agere  possunt  ?  Cogni- 
tum  quoque  est  multa  medicamenta  non 
agere  in  intestina  donec  cibus  acceptus  fue- 

l  it,  atque  ita  cursiis  fellis  in  intcstina  elfec- 
tus  sit ;  quod  eandem  sententiam  confirma- , 
re  quodammodo  videtur,  verisimillimumque 
reddere  actionem  medicamentorum  in  Jecur 
semper  effici,  antequam  in  intestina  effici- 
tur.  Quid  igitur  utilius  esse  potest  medicis 
quam  hoc  cognoscere,  idque  maxime  cum 
non  ex  vivida  imaginatione,  sed  ex  ratione 
firma  proficisci  videtur  ?  Utcunque  vero  hoc 
sit,  satis  bene  comprobatum  fuisse  mihi  vi- 
detur,  eas  res  potissimum  per  venas  ab  intes- 
tinis  absorberi,  quae  corpori  nociturae  es- 
sent ;  atque  si  talis  facultas  seligendi  in  venis 
intestinorum  est,  licet  judicare  similem  ali- 
quam  caeteris  omnibus  corporis  venis  inesse. 

Venio  nunc  ad  tertiam  quaestionem,  Ha' 
hentne  vasa  IfjmpJiifera parifer  atque  ckylifera 
Jaciiltatem  ahsorbcndi  F  In  priore  parte  dis- 
sertationis  meae,  opiniones  Magexdie,  de 
vasorum  lymphiferorum  functionibus,  pro- 
tuli,  simul  cum  rationibus  quibus  senten- 
tiam  suam  sustinere  conatur.  Utrum  hacc 
sententia  vera  sit  necne  deprehendere,  pluri- 
mum  quidera,  sed  adimc  frustra,  conatus 
sum  ;  ex  iis  tamen  quac  de  hac  rc  ]ii-o]ata 

suiit  a  CuuiCKsriANK,  Hallee,  aliisque, 
<;erte  non  absimile  esse  videtur,  praecipuam 
utilitatem  horum  vasorum  esse  lympham 
sangiiinis  iterum  in  circuitum  ejus  reducere. 
IUud  utique  certum  est,  quod,  sive  admit- 
timus,  sive  negamus  haec  vasa  absorbere, 
,quaestio  de  Absorptione  per  venas  pariter 
firma  est,  certo  enim  scimus  nihil  pene  prae- 
ter  lympham  in  vasis  lymphiferis  unquam 
Tepertum  fuisse. 

Jamtardem  igitur  ad  finem  Dissertatiuncu- 
lae  meae  perveni.  Potui  quidem  plurima  alia 
experimenta  argumentaque  proponere,  sed 
volui,  non  dicere  de  hac  re  quodcunque  dici 
potuit,  sed  quae  praecipue  dicta  sunt,  ea 
quasi  sub  uno  simplicique  aspectu  compre- 
hendere.  Hoc  quidem  longe  melius  fieri 
fortasse  potuit ;  sed  tpiicquid  parum  bene 
feci,  hoc  ex  defectu  experientiae,  non  volun- 
tatis,  fuit.  Denique,  e^m  considerem  cog- 
nitam  benevolentiam  eorum  ad  quos  praeci- 
pueopusculummeum  perventurum  est,  spe- 
ro  equidem  fore,  ut  quod  feci  (utcunque 
imperfectum  sit)  benigne-  benevolenterque 
accipiatur. 


